Zöldhang podcast: legyél te is önkéntes vízadó!

Mi a növényvakság? Mennyi vizet igényel hetente egy városi fa? Hogyan zöldíthető a belvárosi betondzsungel? Mi a „locsolakoma” és a locsolójárat? Hogyan segíthetsz Te is a fákon? Szemléletformálás és közösségbevonás – az Önkéntes Vízadó program három hónapjának mérlege.

Szomjaznak a fák, az ültetés mellett fontos a rendszeres locsolás is. Június közepétől már bárki tevékenyen hozzájárulhat a fővárosi fák túléléséhez. Önkéntes Vízadó programot hirdetett Budapesten a 10 millió Fa, Budapest önkormányzata, a Főkert és a beeco „ökosapplikáció”. A szervezett csoportos locsolásokhoz azóta cégek és magánszemélyek csatlakoztak egyéni és kiscsoportos locsolóként. Nekik segít a beeco térképes applikációja, ahol megtalálják, hol lehet vizet vételezni, és merre vannak a locsolandó fák.

Ültetés és locsolás

Az első Önkéntes Vízadó toborzás nyitóeseménye a grund udvarán volt májusban a Madarak és fák napján, ahol jelképesen egy oszlopos juhar csemetét ültetett el. Bardóczi Sándor, a Főváros Főtájépítésze, Dezsényi Péter, a Főkert főigazgatója, a beeco munkatársai, valamint Bojár Iván András, a 10 millió Fa vezetője.

Azóta túl vagyunk egy igencsak aszályos nyáron, így itt az ideje levonni a kezdeti tapasztalatokat.

Mi történt a nyáron? Három hónap mérlege.

Mennyire sikerült megmozgatni az embereket?

Miért fontos a lakosság bevonása?

Hány fa szomjazik Budapesten?

Mi a helyzet ősszel és télen?

Többek között erről beszélgetett vendégeivel Sarkadi Péter szerkesztő:

A fotón balról jobbra:

Dezsényi Péter, a Budapesti Közművek Zrt. Főkert kertészeti divízió főigazgatója

Bojár Iván András, a 10 millió Fa alapítója.

Hegedűs Kristóf, a beeco társalapítója.

Amiről még szó esik:

Honnan az ötlet?

Kié egy fa Budapesten? Budapest területén 8-9 millió fa van, ennek 2/3-a erdőkben.

A fővárosi fáknak csupán egy része fővárosi tulajdonú és kezelésű. Az állami, kerületi, magántulajdonú fák száma együttesen milliós nagyságrendű. Részben ezért is, a budapesti fák öntözése közös feladat. A Budapesti Közművek Zrt. Főkert kertészeti divíziójának kezelésében lévő fák öntözéséhez a megfelelő kapacitás rendelkezésre áll, ám ez a lehetőség véges, a klimatikus viszonyok viszont egyre rosszabbak.

A budapesti zöldfelületgazdálkodás folyamatosan alulfinanszírozott. A budapesti zöldinfrastruktúra egy jelentős része a következő évtizedekben főleg a klímaváltozás miatt „megy a lesesbe” – jósolja a Főkert főigazgatója.

Mekkora a Beeco applikációja? Hogyan kerülnek bele a fák?

A térképén már megtalálható az a több mint 8000 fiatal fa, amit a Főkert az elmúlt 5 évben ültetett, így nagyobb a vízigénye. A program jelenlegi, kezdeti szakaszában a Fővárosi Önkormányzat tulajdonában lévő, így a FŐKERT által az utóbbi években elültetett fákat jelölték ki. A tervek szerint ez a későbbiekben fog szélesedni a kerületek által ültetett, kezelt fákkal.

Ez egy első, próbaév 2025-ben, főleg az emberek bevonását, elköteleződését célozza.

Az alapító úgy véli, Budapest utcáit nem ezekre a klimatikus viszonyokra tervezték, hiszen amíg a dél-európai országokban szűk utcákkal érik el az árnyékolást, Budapesten ez a feladat a fákra marad, miközben ők is erősebb hatásoknak vannak kitéve.

További tervek:

A szervezetek a budapestiek mellett cégek jelentkezését is várják a kampányban, Céges csomagokban Céges locsolakomák, partneri együttműködési ajánlatok szerepelnek: https://10milliofa.hu/article/oenkentes-vizadas-ceges-csomagoki

További civil szervezeteket és celebeket, lakossági csoportokat (kutyások, kismamás csoportok, 10 millió Fások) is szeretnének bevonni a folyamatba.

A Beeco applikáció könnyen letölthető: https://www.beeco.hu/hu/onkentes-vizadas, önkéntes Vízadónak pedig ezen a linken keresztül lehet jelentkezni: https://actionnetwork.org/forms/onkentes-vizadas.

Akinek nincs ideje locsolni, az bekapcsolódhat a locsolautós öntözésbe is: https://cause.lundadonate.org/10milliofa/onkentesvizadas

Korábbi Zöld Hang cikk:Szomjaznak a fák, locsolj te is Budapesten!https://zoldhang.hu/2025/07/15/szomjaznak-a-fak-locsolj-te-is-budapesten/

A hangfelvételt és a fotót készítette és szerkesztette: Sarkadi Péter.

A Zöldhang podcast: legyél te is önkéntes vízadó! bejegyzés először MAGYARORSZÁG ZÖLD HANGJA-én jelent meg.